RESOLUME: INTRODUCCIÓ PROTOCOLS DE CONTROL
Parlarem sobre les preferències de Resolume.
Si obrim Resolume,
anem al menú "Arena", a "Preferences",
i s'obre aquesta finestra.
Tenim la pestanya "General", que no té més transcendència.
La primera interessant que tenim és "Audio Preferences".
Aquí configurem la nostra interfície de sortida d'àudio
i la nostra interfície d'entrada d'àudio.
En el cas que vulguem fer anàlisi d'àudio
per sincronitzar algun paràmetre de Resolume
des d'una font d'àudio externa,
per exemple, que el músic ens enviï senyal d'àudio al nostre ordinador,
mitjançant una targeta de so, seleccionant "Input Device"
aconseguiríem entrar senyal.
Aquí tenim l'"Output Device",
en el cas que vulguem enviar sortida de so.
Si despleguem aquesta pestanya,
aquí hi tindrem totes les opcions que tinguem al nostre ordinador.
Jo hi tinc una targeta de so Behringer connectada, que és aquesta,
i selecciono l'"Output Device".
Si us hi fixeu, aquí se'ns han activat coses.
Tenim el "Master Output Channel", que són els canals
pels quals disparem l'àudio de sortida.
Aquesta targeta només té dos canals,
per tant, només et dona l'opció de canal 1, canal 2 o "No Output".
Si volem enviar so, ho tenim al canal 1 o canal 2.
Aquí el "Preview" el tenim desactivat.
El "Sample Rate", podem treballar a diferents,
però aquest és correcte, 48.000 kHz.
Aquí tenim l'"External Audio FFT Input",
que és per on ens entraria el senyal d'àudio
per poder analitzar-lo i sincronitzar paràmetres de Resolume.
I aquí tenim el "Timecode".
Aquestes dues entrades les tenim anul·lades
perquè a l'"Audio Device" no hi tenim res seleccionat.
Si jo selecciono el canal de la meva targeta de so,
aquestes dues entrades s'activen i jo puc seleccionar
que m'entri el senyal d'àudio extern pel canal 1
i el "Timecode" pel canal 1.
Després tenim les opcions de vídeo,
que tampoc no tenen gaire profunditat.
I aquí tenim altres opcions, les opcions de "MIDI",
en les quals apareix la llista dels dispositius MIDI
que tenim connectats.
En aquest cas, jo tinc obert un software que es diu loopMIDI
i apareix aquí a Resolume, loopMIDI.
Si jo li poso un nom...
No sé si apareixerà amb aquest nom a Resolume.
No.
Bé, des d'aquí podem activar els ports d'entrada i de sortida
per al control MIDI de Resolume.
Després tenim l'"OSC", que és un altre protocol de control.
Aquí ens ofereix la informació
per controlar Resolume a través d'OSC.
Ens dona la IP i el port d'entrada.
Si nosaltres volem enviar ordres OSC de sortida,
ho activaríem per aquí.
Després tenim el "DMX",
que per aquí ens configurem els ports d'entrada DMX
per poder controlar Resolume des de DMX.
Per exemple, des d'una taula de llums.
Així podem, per exemple, sincronitzar efectes de llums amb Resolume.
Quan el tècnic de llums dispara una seqüència de llums,
a la vegada, ens activa un vídeo de Resolume,
o una seqüència de Resolume, o el que sigui.
Després tenim "Defaults",
que són les configuracions per defecte,
el "Feedback" i "Registration".
En cas de tenir llicència, des d'aquí la registres o l'anul·les.
Per controlar Resolume des de dispositius externs,
com hem vist a l'anterior vídeo,
hem de tenir cadascun dels protocols
d'entrada o de sortida activats a les preferències
i, després, a la interfície de Resolume,
podem aplicar diferents paràmetres amb aquests protocols de control.
Tenim la pestanya "Shortcuts",
que, si la cliquem, tenim diverses opcions.
Si cliquem a "Edit Keyboard", tot el que es posa blau
pot ser controlat des d'una tecla del teclat.
Si seleccionem això i toquem una tecla,
veiem com s'activa.
Ara, cada vegada que toquem la "F",
activaríem aquesta pestanya de Resolume.
Tenim l'opció "MIDI", que seria el mateix.
Mitjançant un teclat MIDI
o un software que enviï notes MIDI o missatges de control MIDI,
seleccionant la pestanya que volem que controli
i enviant la nota, es controlaria.
El mateix amb l'"OSC" o amb el "DMX".
Aquí, per exemple, tinc un patch DMX fet
per controlar Resolume des d'una taula de llums.
El control "OSC" el veurem en un altre vídeo
amb més profunditat.
I el control MIDI, al final, només depèn
de tenir un controlador MIDI
o enviar MIDI des d'un altre software,
que també ho gravaré en algun vídeo.